कांग्रेस पार्टी और उसके नेताओं को देश की सुरक्षा के साथ समझौता करने की आदत है। विकीलीक्स के एक खुलासे के बाद अब इस सूची में कमलनाथ का नाम भी जुड़ गया है। वो कांग्रेस पार्टी के वरिष्ठ नेता हैं और मध्य प्रदेश के लिए कांग्रेस के सीएम पद के उम्मीदवार भी हैं। विकीलीक्स के मुताबिक इमरजेंसी युग के समय में मध्य प्रदेश के मौजूदा कांग्रेस प्रदेश अध्यक्ष कमलनाथ संजय गांधी के काफी करीबी लोगों में से एक माने जाते थे। उस दौरान उन्होंने यूएस काउंसिल जनरल को संवेदनशील सूचना लीक की थी। इस संवेदनशील सूचना के तहत भारत ‘शांतिपूर्ण विस्फोट’ की योजना बना रहा था और इसके लिए भारत दो और परमाणु बम के निर्माण पर काम कर रहा था। उस समय भारत-अमेरिका के बीच के रिश्तों के बारे में कमलनाथ को पूरी जानकारी थी इसके बावजूद उन्होंने देश की सुरक्षा को ताक पर रखते हुए देश की रक्षा से जुड़े संवेदनशील सूचना को लीक किया था।